Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6087

b) A csatlakozás időpontjától számított nyolcadik év vége előtt a Tanács elemzést készít az árösszehangolás érdekében történő lépések előrehaladásáról. E célból a Bizottság a 264. cikk (2) bekezdésének c) pontjában említett jelentések keretében véleményt juttat el a Tanácshoz, adott esetben, a megfelelő javaslatokkal együtt. Ha ez az elemzés azt mutatja: – hogy a portugál árak és a közös árak közötti eltérést, amely túl nagy ahhoz, hogy a (2) bekezdés szerinti, az árösszehangolásra fennmaradó időszak során megszűnjön, de úgy tűnik, hogy záros határidőn belül fel lehet számolni, az árösszehangolásra eredetileg meghatározott időszakot meghosszabbíthatják; ebben az esetben az árakat a korábbi szinten tartják a fenti a) bekezdésben meghatározott szabálynak megfelelően, 2004/60/II. szám – hogy a portugál árak és a közös árak közötti eltérés túl nagy ahhoz, hogy kizárólag az eredetileg az árösszehangolásra meghatározott időszak meghosszabbításával felszámolják, úgy határozhatnak, hogy a meghosszabbításon kívül az összehangolást a reálértékben kifejezett portugál árak fokozatos csökkentésével hajtják végre, szükség esetén közvetett, ideiglenes és degresszív támogatás mellett, az ilyen árak degresszív hatásának csökkentése érdekében. Ezt a támogatást a portugál költségvetés finanszírozza. A Tanács, a Bizottság javaslata alapján az Európai Parlamenttel folytatott konzultációt követően, minősített többséggel elfogadja az előző albekezdésben említett intézkedéseket.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes